Leonid Lentsman
Leonid Lentsman (vene keeles Ленцман Леонид Николаевич) (10. detsember 1912 Simferopol, Tauria kubermang – 9. detsember[viide?] 1996 Peterburi Venemaa) oli Nõukogude partei- ja riigitegelane, Eestimaa Kommunistliku Partei Keskkomitee sekretär ideoloogilise kasvatustöö alal. Leonid Lentsman oli pärit Venemaa eestlaste seast, ta lõpetas 1933. aastal Neveli põllumajandustehnikumi 2 kursust ja õppis aastatel 1933–1938 Leningradi Riiklikus Ülikoolis filoloogiateaduskonnas. 1938. aastast kuni oktoobrini 1940. aastal töötas Leonid Lentsman kooliõpetajana Murmanski oblastis; oktoobrist 1940. aastal kuni jaanuarini 1941 teenis aega Tööliste ja Talupoegade Punaarmees; jaanuarist kuni juulikuuni 1941. aastal Murmanski oblastis kooli õppejõud, kooli õppeosakonna juhataja; septembrist 1941. aastal mobiliseeriti Punaarmeesse ning tegutses Teise maailmasõja ajal poliittöötajana Tööliste ja Talupoegade Punaarmees ja Eesti Laskurkorpuses; Pärast Teise maailmasõja lõppu töötas Lentsman; aastatel 1947 kuni 1948 EK(b)P KK koolide osakonna juhatajana; aastatel 1948 kuni 1950 EK(b)P KK propaganda ja agitatsiooniosakonna juhatajana; aastatel 1950 kuni 1951 Eesti NSV haridusministrina; 14. aprillist 1951. kuni 20. augustini 1953. aastal EKP KK sekretäri ja EKP KK Ideoloogiaosakonna juhatajana[küsitav][viide?]; 20. augustist 1953 kuni 1964. aasta 7. jaanuarini EKP KK II sekretäri ja EKP KK Ideoloogiaosakonna juhatajana[küsitav][viide?]; 8. jaanuarist 1964 kuni 11. veebruarini 1971. aastal EKP KK sekretärina.